மு. கார்த்திகேசன்
{{தகவற்சட்டம் நபர்
 |name           = மு. கார்த்திகேசன்
 |image          = Mu. Karthikesan.jpg
 |image_size     = 160px
 |caption        = 
 |birth_name     = முருகபிள்ளை கார்த்திகேசன்
 |birth_date     = {{Birth date|1919|6|25|df=yes}}
 |birth_place    = [[தைப்பிங்]], [[மலாயா]]
 |death_date     = {{Death date and age|1977|9|10|1919|6|26|df=yes}}
 |death_place    = [[யாழ்ப்பாணம்]], [[இலங்கை]]
 |death_cause    = மாரடைப்பு
 |residence      =  
 |nationality    = [[இலங்கைத் தமிழர்]]
 |other_names    =
 |known_for      = இடதுசாரி அரசியல்வாதி, பத்திரிகையாளர்
 |education      = 
 |employer       = [[யாழ்ப்பாணம் இந்துக் கல்லூரி]]
 |occupation     = ஆசிரியர்
 |alma_mater     = 
 |title          =
 |religion       =
 |spouse         = வாலாம்பிகை
 |children       = ராணி சின்னத்தம்பி
 |parents        = முருகபிள்ளை (தந்தை),&lt;br/&gt; தங்கரத்தினம் (தாய்)
 |speciality     =
 |relatives      =
 |signature      =
 |website        =
 |}}
 '''கம்யூனிஸ்டு கார்த்திகேசன்''' என அழைக்கப்பட்ட '''மு. கார்த்திகேசன்''' (25 யூன் 1919 – 10 செப்டம்பர் 1977) [[இலங்கைத் தமிழர்|இலங்கைத் தமிழ்]] [[இடதுசாரி]] அரசியல்வாதியும், ஆசிரியரும் ஆவார். [[இலங்கைக் கம்யூனிஸ்ட் கட்சி]]யின் நிறுவன உறுப்பினர்களில் ஒருவர்.&lt;ref name=BarathyNesan&gt;[https://noolaham.org/wiki/index.php/%E0%AE%AE%E0%AE%95%E0%AF%8D%E0%AE%95%E0%AE%B3%E0%AF%8D_%E0%AE%A8%E0%AF%87%E0%AE%9A%E0%AE%A9%E0%AF%8D_%E0%AE%95%E0%AE%BE%E0%AE%B0%E0%AF%8D%E0%AE%A4%E0%AF%8D%E0%AE%A4%E0%AE%BF%E0%AE%95%E0%AF%87%E0%AE%9A%E0%AE%A9%E0%AF%8D_%E0%AE%AE%E0%AE%BE%E0%AE%B8%E0%AF%8D%E0%AE%B0%E0%AE%B0%E0%AF%8D மக்கள் நேசன் கார்த்திகேசன் மாஸ்ரர்], வீ. சின்னத்தம்பி, 1993, யாழ்ப்பாணம்&lt;/ref&gt;
 
 ==வாழ்க்கைக் குறிப்பு==
 கார்த்திகேசன் 1919 யூன் 25 அன்று [[மலாயா]]வில் [[தைப்பிங்]] என்னும் இடத்தில் முருகபிள்ளை, தங்கரத்தினம் ஆகியோருக்கு மூத்த ஆண் குழந்தையாகப் பிறந்தார்.&lt;ref name=BarathyNesan/&gt; தந்தை முருகபிள்ளை [[வட்டுக்கோட்டை]]யைப் பிறப்பிடமாகக் கொண்டவர். மலாயா சென்று அங்குள்ள மருத்துவமனை ஒன்றில் பணியாற்றியவர்.&lt;ref name=BarathyNesan/&gt; தனது ஐந்தாவது அகவையில் தாயுடன் இலங்கை வந்த கார்த்திகேசன் வட்டுக்கோட்டை திருஞானசம்பந்த வித்தியாசாலையில் ஆரம்பக் கல்வி கற்று, மீண்டும் தைப்பிங் சென்று அங்குள்ள ஒர் ஆங்கிலக் கல்லூரியில் கல்வியைத் தொடர்ந்தார்.&lt;ref name=BarathyNesan/&gt; அங்கு அவர் இலண்டன் மூத்த கேம்பிரிட்ச் தேர்வில் திறமையான சித்தி பெற்றார். பின்னர் இலங்கை திரும்பி [[இலங்கைப் பல்கலைக்கழகம்|இலங்கைப் பல்கலைக்கழகக் கல்லூரி]]யில் 1937 முதல் 1941 வரை உயர் கல்வி கற்றார்.&lt;ref name=BarathyNesan/&gt;
 
 ==பல்கலைக்கழகத்தில்==
 1935 ஆம் ஆண்டில் பிரித்தானிய ஏகாதிபத்தியத்திற்கு எதிராக [[லங்கா சமசமாஜக் கட்சி]] தொடங்கப்பட்டது. இலண்டனில் கல்வி கற்றுத் திரும்பிய [[எஸ். ஏ. விக்கிரமசிங்க]], [[அ. வைத்திலிங்கம்]], [[பீட்டர் கெனமன்]] போன்றோர் இலங்கைப் பல்கலைக்கழகத்தில் கம்யூனிசப் பரப்புரையில் ஈடுபட்டனர்.&lt;ref name=CKS&gt;[https://noolaham.org/wiki/index.php/%E0%AE%B5%E0%AE%9F%E0%AE%AA%E0%AF%81%E0%AE%B2%E0%AE%A4%E0%AF%8D%E0%AE%A4%E0%AF%81_%E0%AE%AA%E0%AF%8A%E0%AE%A4%E0%AF%81%E0%AE%B5%E0%AF%81%E0%AE%9F%E0%AE%AE%E0%AF%88_%E0%AE%87%E0%AE%AF%E0%AE%95%E0%AF%8D%E0%AE%95%E0%AE%AE%E0%AF%81%E0%AE%AE%E0%AF%8D_%E0%AE%A4%E0%AF%8B%E0%AE%B4%E0%AE%B0%E0%AF%8D_%E0%AE%95%E0%AE%BE%E0%AE%B0%E0%AF%8D%E0%AE%A4%E0%AF%8D%E0%AE%A4%E0%AE%BF%E0%AE%95%E0%AF%87%E0%AE%9A%E0%AE%A9%E0%AF%81%E0%AE%AE%E0%AF%8D வடபுலத்து பொதுவுடமை இயக்கமும் தோழர் கார்த்திகேசனும்], [[சி. கா. செந்திவேல்]], 2003: கொழும்பு&lt;/ref&gt;&lt;ref name=BarathyNesan/&gt; இரண்டாம் உலகப் போர்க் காலத்தில் கம்யூனிஸ்டுகளுக்கும் [[லியோன் திரொட்ஸ்கி|திரொத்சுக்கியவாதிகளுக்கும்]] இடையே தோன்றிய கருத்து வேறுபாட்டால், இலங்கையில் விக்கிரமசிங்கவின் தலைமையில் சிலர் சமசமாசக் கட்சியில் இருந்து விலகிக் கம்யூனிஸ்டுக் கட்சியைத் தொடங்கினர்.&lt;ref name=CKS/&gt; இந்த அரசியலில் கார்த்திகேசனும் இணைந்தார். பல்கலைக்கழகக் காலத்தில் ஆங்கிலப் பிரசுரங்களை வெளியிட்டார்.&lt;ref name=BarathyNesan/&gt; &quot;மாணவர் செய்தி&quot; (''Student News'') என்ற ஆங்கிலப் பத்திரிகையின் ஆசிரியராக இருந்தார். திரொக்சியத்திற்கு எதிராகவும், சோவியத் கம்யூனிசத்துக்கு ஆதரவாகவும் அவர் பல பிரசுரங்களை வெளியிட்டார். ஆங்கிலத்தில் சிறப்பு [[இளங்கலை]]ப் பட்டத்தைப் பெற்றார்.&lt;ref name=BarathyNesan/&gt;
 
 ==திருமணமும் கட்சிப் பணியும்==
 கார்த்திகேசன் 1942 ஆம் ஆண்டில் அவரது உறவினர்களில் ஒருவரான சங்கரத்தை என்ற ஊரைச் சேர்ந்த வாலாம்பிகை என்பவரைக் காதலித்துத் திருமணம் செய்தார்.&lt;ref name=BarathyNesan/&gt; திருமணம் முடிந்ததுமே [[இலங்கைக் கம்யூனிஸ்ட் கட்சி]]யில் முழுநேர ஊழியராகச் சேர்ந்தார். [[கொழும்பு|கொழும்பில்]] [[பொரளை]] கொட்டா வீதியில் ஏனைய கம்யூனிசத் தலைவர்களுடன் சேர்ந்து வசித்து வந்தார். கட்சியின் தொழிற்சங்க நடவடிக்கைகளில் பங்காற்றினார். கட்சியின் &quot;போர்வார்டு&quot; என்ற கட்சியின் அதிகாரபூர்வ ஆங்கில வாரப் பத்திரிகையின் நிறுவன ஆசிரியராகப் பணியாற்றினார்.&lt;ref name=BarathyNesan/&gt;
 
 தமிழ்ப் பகுதிகளில் கட்சியை வளர்க்கவென கட்சியால் பணிக்கப்பட்டு 1946-இல் [[யாழ்ப்பாணம்]] வந்தார். யாழ்ப்பாணம் விக்டோரியா வீதியில் உள்ள ஒரு வாடகை வீட்டில் குடி புகுந்தார். அதுவே கட்சி அலுவலகமாகவும் விளங்கியது. [[இந்தியப் பொதுவுடைமைக் கட்சி|இந்தியக் கம்யூனிஸ்டுக் கட்சி]]த் தலைவர்களில் ஒருவரான [[ப. ஜீவானந்தம்]] 1947 இல் இந்தியாவில் தலைமறைவாகி யாழ்ப்பாணத்தில் சில நாட்கள் கார்த்திகேசன் இல்லத்தில் தங்கியிருந்தார். அவரது நினைவாக தனது மூத்த மகனுக்கு ஜீவானந்தம் எனப் பெயரிட்டார், அக்குழந்தை இறந்துவிடவே, பின்னர் பிறந்த பெண் குழந்தைக்கு ஜீவஜோதி எனப் பெயரிட்டார்.&lt;ref name=BarathyNesan/&gt;
 
 தோழர்கள் சு. வே. சீனிவாசகம், வீ. ஏ. கந்தசாமி, ஆர். பூபாலசிங்கம், எம். சி. சுப்பிரமணியம், இராமசாமி ஐயர் ஆகியோர் இவருடன் இணைந்து கட்சிப் பணியாற்றினர். [[யாழ்ப்பாண மாநகரசபை]] உறுப்பினராகவும் தேர்ந்தெடுக்கப்பட்டார்.&lt;ref name=BarathyNesan/&gt;
 
 ==ஆசிரியப் பணி==
 [[யாழ்ப்பாணம் இந்துக் கல்லூரி]]யில் நீண்ட காலம் ஆசிரியராகவும், பின்னர் அதிபராகவும் பணியாற்றினார். கோப்பாய் கிறிஸ்தவக் கல்லூரி, பண்டத்தரிப்பு இந்துக் கல்லூரி ஆகியவற்றில் அதிபராகப் பணியாற்றினார். இப்பணிகளின் போது, கல்லூரிகளின் வெளியீடுகளில் பல கட்டுரைகளை இவர் எழுதியுள்ளார்.
 
 ==தேர்தல்களில் பங்களிப்பு==
 1947 இல் இலங்கையின் [[இலங்கை நாடாளுமன்றத் தேர்தல், 1947|முதலாவது நாடாளுமன்றத் தேர்தலில்]] கம்யூனிஸ்டுக் கட்சியின் வேட்பாளராக [[பொன். கந்தையா|பொன்னம்பலம் கந்தையா]] [[பருத்தித்துறை தேர்தல் தொகுதி]]யில் போட்டியிட்டார். அவருக்கு ஆதரவாகத் தேர்தல் பரப்புரையில் கார்த்திகேசன் ஈடுபட்டார்.&lt;ref name=BarathyNesan/&gt; 1947 முதல் இறக்கும் வரை சிறந்த மேடைப் பேச்சாளராகத் திகழந்தார். பொன். கந்தையா [[இலங்கை நாடாளுமன்றத் தேர்தல், 1956|1956 தேர்தலில்]] பருத்தித்துறைத் தொகுதியில் இருந்து நாடாளுமன்றத்திற்குத் தெரிவானார். கார்த்திகேசன் 1956 தேர்தலில் [[யாழ்ப்பாணம் தேர்தல் தொகுதி#1956_தேர்தல்|யாழ்ப்பாணம் தேர்தல் தொகுதி]]யில் போட்டியிட்டு 3,289 (14.7%) வாக்குகளைப் பெற்றுத் தோல்வியடைந்தார்.&lt;ref name=BarathyNesan/&gt; இதைத் தொடர்ந்து கட்சி உறுப்பினர்கள் பலர் உள்ளூராட்சி மன்றங்களில் போட்டியிட்டு பெரும்பாலானோர் வெற்றி பெற்றனர். கார்த்திகேசனும் [[யாழ்ப்பாண மாநகர சபை]]யின் [[வண்ணார்பண்ணை]]த் தொகுதியில் போட்டியிட்டுத் தெரிவானார்.&lt;ref name=BarathyNesan/&gt; கார்த்திகேசன் மீண்டும் [[இலங்கை நாடாளுமன்றத் தேர்தல், மார்ச் 1960|1960 மார்ச் தேர்தலில்]] [[நல்லூர் தேர்தல் தொகுதி]]யில் போட்டியிட்டுத் தோல்வியடைந்தார்.
 
 ==கட்சியில் பிளவு==
 1963 இறுதியில் இலங்கைக் கம்யூனிஸ்ட் கட்சி பிளவடைந்தபோது, கார்த்திகேசன் [[நா. சண்முகதாசன்]] தலைமையிலான சீனச்சார்புக் கம்யூனிஸ்டுக் கட்சியுடன் இணைந்தார். 1966 இல் தீண்டாமை ஒழிப்பு போராட்ட நடவடிக்கைகளில் பெரும் பங்காற்றினார். கட்சிக்கு உள்ளேயும் வெளியேயும் தமிழ் மக்களின் உரிமைகளுக்காகப் போராட்டங்களை நடத்தினார்.&lt;ref name=BarathyNesan/&gt;
 
 ==மறைவு==
 மு. கார்த்திகேசன் 1977 செப்டம்பர் 10-ஆம் நாள் [[யாழ்ப்பாணம்|யாழ்ப்பாணத்தில்]] மாரடைப்பால் காலமானார். இவரது மகள் ராணி சின்னத்தம்பி, மருமகன் வீ. சின்னத்தம்பி (பாரதிநேசன்) ஆகியோர் [[சீன வானொலி நிலையம் (தமிழ்)|சீன வானொலி நிலையத்திலும்]], பீக்கிங்கில் உள்ள அயல்மொழிப் பதிப்பகத்திலும் பணியாற்றியவர்கள் ஆவர்.&lt;ref name=BarathyNesan/&gt;
 
 ==மேற்கோள்கள்==
 {{Reflist|2}}
 
 ==வெளி இணைப்புகள்==
 *[https://noolaham.org/wiki/index.php/%E0%AE%95%E0%AE%AE%E0%AF%8D%E0%AE%AF%E0%AF%82%E0%AE%A9%E0%AE%BF%E0%AE%B8%E0%AF%8D%E0%AE%9F%E0%AF%8D_%E0%AE%95%E0%AE%BE%E0%AE%B0%E0%AF%8D%E0%AE%A4%E0%AF%8D%E0%AE%A4%E0%AE%BF%E0%AE%95%E0%AF%87%E0%AE%9A%E0%AE%A9%E0%AF%8D கம்யூனிஸ்ட் கார்த்திகேசன்], 25-ஆவது ஆண்டு நினைவு மலர், 2002
 {{Authority control}}
 
 [[பகுப்பு:1919 பிறப்புகள்]]
 [[பகுப்பு:1977 இறப்புகள்]]
 [[பகுப்பு:லங்கா சமசமாஜக் கட்சி அரசியல்வாதிகள்]]
 [[பகுப்பு:இலங்கை இடதுசாரிகள்]]
 [[பகுப்பு:யாழ்ப்பாணத்து நபர்கள்]]
 [[பகுப்பு:இலங்கை பொதுவுடமைவாதிகள்]]
 [[பகுப்பு:இலங்கை அரசியல்வாதிகள்]]
 [[பகுப்பு:இலங்கைத் தமிழ் அரசியல்வாதிகள்]]
 [[பகுப்பு:இலங்கைத் தமிழ் ஆசிரியர்கள்]]